Málspeki
Málspeki er undirgrein heimspekinnar sem fjallar um tungumálið. Málspekin fæst aðallega við eðli merkingar, tilvísunar, málnotkunar, máltöku, skilnings, túlkunar þýðingar og sannleika og samskipta.
Fimm grundvallarspurningar eru miðlægar í málspeki: 
 Hvernig eru setningar settar saman í merkingarbæra heild og í hverju er merking hluta þeirra fólgin?
 Hvert er eðli merkingar? (Nákvæmlega hvað er''' merking?)
 Hvað gerum við með tungumáli? (Hvernig notum við það félagslega? Hver er tilgangur tungumáls?)
 Hver eru tengsl máls og hugar, bæði hjá mælanda og túlkanda?
 Hver eru tengsl máls og heims?

Málspekingar láta sig ekki merkingu einstakra orða og setninga varða nema að óverulegu leyti og á óbeinan hátt. Næsta orðabók leysir þann vanda. Málspekingar hafa öllu heldur áhuga á spurningunni hvað það merki að setning merki eitthvað. Hvers vegna merkja setningar það sem þær merkja? Hvaða setningar hafa sömu merkingu og aðrar setningar og hvers vegna? Hvernig er hægt að þekkja þessa merkingu? Og ef til vill er einfaldasta spurningin „Hvað merkir orðið ‚merking‘?“

Heimspekingar velta einnig mikið fyrir sér tengslunum á milli merkingar og sannleika. Þeir hafa sjaldnast áhuga á að vita hvaða setningar eru í raun sannar, heldur vilja þeir fremur komast að raun um hvers konar merkingarberar geti verið sannir eða ósannir. 

 Mikilvægir hugsuðir í málspeki 
Meðal áhrifamestu og mikilvægustu hugsuða í málspeki eru:
Platon og Aristóteles -  forngrískir heimspekingar
Ferdinand de Saussure - upphafsmaður strúktúralismans
John Stuart Mill - áhrifamikill hugsuður um tilvísun
Ludwig Wittgenstein - einn áhrifamesti málspekingur 20. aldar
Ernst Cassirer - setti fram kenningu um tungumál sem hluta að almennri kenningu um formleg tákn
Walter Benjamin, Martin Heidegger - heimspekingar innan Humboldt hefðarinnar
Charles Peirce, Umberto Eco - málsvarar heimspekilegrar táknfræði
Gottlob Frege, Bertrand Russell, Saul Kripke, Richard Montague - rökgreiningarheimspekingar
Noam Chomsky og Jerry Fodor - rökhyggjuhneigðir hugsuðir
Keith Donnellan, Jürgen Habermas, Gilbert Ryle, J.L. Austin, H.P. Grice, og John Searle - málspekingar sem leggja áherslu á notkun

 Tengt efni 
Heimspekileg rökfræði
Málgjörð
Málnotkunarfræði
Málvísindi
Merkingarfræði
Rökfræði
Rökgreiningarheimspeki
Talfólgin athöfn
Talvaldandi athöfn

 Tenglar 

 Heimildir 

 Collins, John. (2001). http://www.sorites.org/Issue_13/collins.htm
 Gauker, Christopher. Zero Tolerance for Pragmatics. http://asweb.artsci.uc.edu/philosophy/gauker/ZeroTolerance.pdf 
 Greenberg, Mark og Harman, Gilbert. Conceptual Role Semantics (2005). http://www.princeton.edu/~harman/Papers/CRS.pdf
 Hale, B. og Crispin Wright (ritstj.). Blackwell Companions To Philosophy (Malden, Mass.: Blackwell Publishers, 1999).
 Lycan, W. G. Philosophy of Language: A Contemporary Introduction (New York: Routledge, 2000).
 Miller, James. (1999). http://archives.econ.utah.edu/archives/pen-l/1999m12.1/msg00185.htm 
 Mwihaki, Alice. (2004). http://www.ifeas.uni-mainz.de/SwaFo/SF11Mwihaki.pdf 
 Stainton, Robert J. Philosophical perspectives on language (Peterborough, Ont.: Broadview Press, 1996).
 Tarski, Alfred. The Semantical Conception of Truth (1944). http://www.ditext.com/tarski/tarski.html
 Glossary of Linguistic terms''. http://www.sil.org/linguistics/GlossaryOfLinguisticTerms/contents.htm